Title: ประกาศกรมโยธาธิการ เรื่อง การก่อสร้าง หรือบูรณะลาดยาง หรือกระทำการใดบนถนนหรือในเขตทางหลวงที่อยู่ในความรับผิดชอบของกรมโยธาธิการ

ประกาศกรมโยธาธิการ

ประกาศกรมโยธาธิการ
เรื่อง  การก่อสร้าง หรือบูรณะลาดยาง หรือกระทำการใด
บนถนนหรือในเขตทางหลวงที่อยู่ในความรับผิดชอบ
ของกรมโยธาธิการ
--------------------------

                        โดยที่พระราชบัญญัติทางหลวง
พ.ศ. ๒๕๓๕  มาตรา ๔๓   มาตรา ๔๗  และ
มาตรา ๔๘ 
ได้กำหนดห้ามมิให้ผู้ใด ขุด ขน ทำลาย
หรือทำให้เสียหายแก่ทางหลวงหรือปลูกสร้าง
สิ่งใดในเขตทางหลวง หรือปักเสา วางท่อ หรือกระทำการใด ๆ
ในเขตทางหลวง  เว้นแต่จะได้รับ
อนุญาตเป็นหนังสือจากผู้อำนวยการทางหลวง  ดังนั้น เพื่อให้การก่อสร้าง
หรือบูรณะลาดยาง
หรือกระทำการใดของหน่วยงานอื่นบนถนนหรือในเขตทางหลวงที่อยู่ในความรับผิดชอบของกรมโยธา
ธิการ เป็นไปในแนวทางเดียวกัน
อธิบดีกรมโยธาธิการในฐานะผู้อำนวยการทางหลวงชนบทในเขต
ความรับผิดชอบของกรมโยธาธิการ จึงออกประกาศไว้ ดังต่อไปนี้

                        ข้อ  ๑ 
ประกาศนี้เรียกว่า "ประกาศกรมโยธาธิการ  เรื่อง 
การก่อสร้างหรือ
บูรณะลาดยาง
หรือกระทำการใดบนถนนหรือในเขตทางหลวงที่อยู่ในความรับผิดชอบของกรม
โยธาธิการ"

                        ข้อ  ๒ 
หน่วยงานอื่นใดประสงค์จะก่อสร้าง บูรณะลาดยาง หรือกระทำการใด
บนถนนหรือในเขตทางหลวงที่อยู่ในความรับผิดชอบของกรมโยธาธิการ  ต้องได้รับอนุญาตเป็น
หนังสือจากอธิบดีกรมโยธาธิการในฐานะผู้อำนวยการทางหลวงชนบทในเขตความรับผิดชอบของ
กรมโยธาธิการ หรือผู้ซึ่งได้รับมอบหมาย ตามมาตรา ๔๓  หรือมาตรา ๔๗  หรือมาตรา ๔๘ 
แห่ง
พระราชบัญญัติทางหลวง พ.ศ. ๒๕๓๕

                        ข้อ  ๓ 
ในการดำเนินการก่อสร้างหรือบูรณะลาดยาง ตามข้อ ๒ ต้องดำเนินการ
ให้เป็นไปตามแบบมาตรฐานของกรมโยธาธิการและประกาศกรมโยธาธิการ  เรื่อง มาตรฐาน
ลักษณะของทางหลวงและงานทาง รวมทั้งกำหนดเขตทางหลวง
ที่จอดรถระยะแนวต้นไม้ และ
เสาพาดสายเกี่ยวกับทางหลวงชนบท ทางหลวงเทศบาล
และทางหลวงสุขาภิบาล  ลงวันที่  ๒๖  
มิถุนายน 
พ.ศ. ๒๕๓๕  ทุกประการ
                        เมื่อดำเนินการแล้วเสร็จต้องส่งมอบถนนหรือทางหลวงนั้น
ให้กรมโยธาธิการ
เพื่อดำเนินการบำรุงรักษาต่อไป

                        ข้อ  ๔ 
หน่วยงานอื่นใดที่ได้ดำเนินการก่อสร้าง บูรณะลาดยางบนถนนหรือทาง
หลวงในความรับผิดชอบของกรมโยธาธิการ
โดยไม่ได้รับอนุญาตก่อนประกาศนี้ใช้บังคับ เมื่อ
ดำเนินการแล้วเสร็จให้ส่งมอบถนนหรือทางหลวงนั้น
ให้กรมโยธาธิการเพื่อดำเนินการบำรุงรักษา
ต่อไป

                        ข้อ  ๕ 
ประกาศนี้ให้ใช้บังคับตั้งแต่วันประกาศเป็นต้นไป

                                                            ประกาศ
ณ วันที่  ๕  กันยายน  พ.ศ. ๒๕๓๙
                                                                             ปรัชญา  สูตะบุตร
                                                                           อธิบดีกรมโยธาธิการ

ในฐานะผู้อำนวยการทางหลวงชนบท
                                                               ในเขตความรับผิดชอบของกรมโยธาธิการ

[รก.๒๕๓๙/พ๒๗ง/๓๙/๑๓ กันยายน ๒๕๓๙]

                                                                                                ธิดาวรรณ
/ แก้ไข
                                                                                                ๒๓  ส.ค.  ๒๕๔๕
                                                                                                            B+A(C)